રાષ્ટ્રીય દલિત અધિકાર મંચના સંયોજક જીજ્ઞેશ મેવાણીએ આજે એક મોટી જાહેરાત કરી છે. તેમણે જણાવ્યું છે કે તે 2017ની ગુજરાત વિધાનસભાની ચૂંટણીમાં કોઇ પણ પક્ષમાં નહીં જોડાય. ઉલ્લેખનીય છે કે જીજ્ઞેશ મેવાણીને કોંગ્રેસમાં જોડાવાનું આમંત્રણ કોંગ્રેસના પ્રમુખ ભરતસિંહ સોલંકીએ આપ્યું હતું. અને નવસર્જન યાત્રામાં જ્યારે રાહુલ ગાંધી ગુજરાતની ત્રણ દિવસની મુલાકાતે આવ્યા છે ત્યારે તેમને મળવાની વાત પણ ચર્ચાઓમાં હતી. પણ તે પછી આજે જીજ્ઞેશ કોંગ્રેસ સમેત કોઇ પણ પાર્ટીમાં ના જોડાવાનું જણાવ્યું છે.